lv de lv en lv en sl en es en en tr es es nl lv lv lv lv lv lv lv lv eu lv en sv lv lv lv lv lv lv en es es tr en es en ne en lv en lt lv lv en ca lv en lv lv lv lv en lv pt lv en lv en en en en en en fa en en
Pašgatavota granola Ziemassvētku noskaņās – EVITA ROZENTALE
digitālais saturs | sociālie mediji | copywriting
18. decembris, 20173. maijs, 2021 evitarozentale
Apmēram mēnesi cītīgi cenšos ievērot brokastis kā svarīgu dienas ēdienreizi. Visvairāk esmu iecienījusi brokastīs granolu. Līdz šim – veikalā pirktu, līdz izlēmu, ka varu taču pati to pagatavot. Ar tādām sastāvdaļām, kādām vēlos! Tā kā šonedēļ jau ir Ziemassvētki un esmu liela piparkūku cienītāja, tad izlēmu pagatavot granolu Ziemassvētku gaumē – ar piparkūku garšu! Pagatavošana ir viegla un neaizņem daudz laika. Rezultātā ir pagatavota granola visai nedēļai. Sēklas un riekstus vari izvēlēties pati. Vari arī pievienot žāvētas ogas un augļus, vai šokolādi. Izvēle ir Tava!
Nav sarežģīti, Nepieciešamais laiks – 40 minūtes
500g pilngraudu auzu pārslas
dažādas sēklas (sezama, saulespuķu, ķirbju)
piparkūku garšviela (Santa Maria)
1. Bļodā ielej kokosriekstu eļļu un piejauc medu. Tos var nedaudz pakausēt cepeškrāsnī, lai ir mīkstāki. Kārtīgi samaisa.
2. Masai pievieno visas auzu pārslas, pa saujai ar mandeļu skaidiņām, ciedru riekstiem, sezama, ķirbju un saulespuķu sēklām un tējkaroti piparkūku garšvielu (sāc ar vienu tējkaroti, ja šķiet, ka gribās izteiktāku piparkūku garšu, pievieno vēl) un kārtīgi sajauc, lai eļļa un medus vienmērīgi pārklāj visas sausās sastāvdaļas
3. Izklāj uz cepešpannas, kurā ieklāts cepamais papīrs un liek cepeškrāsnī 180º (iepriekš uzkarsētā) uz 20 minūtēm, ik pa laikam kārtīgi apmaisot, lai nepiedeg.
4. Kārtīgi atdzesē, ik pa laikam ar rokām apmaisot, lai viss nesalīp vienā gabalā. Ēd kopā ar parasto vai grieķu jogurtu, vai kādu no augu izcelsmes pieniem! Uzglabā noslēgtā traukā!
Lai jums skaisti svētki un garšīgas brokastis!
Dzīvesstila blogere. Sieva un mamma. Audzinu divus bērniņus, no kuriem viens ir ar īpašām vajadzībām. Rakstu par sevi, savām sajūtām un par lietām, kas skaistas, vērtīgas un garšīgas... View all posts by evitarozentale
Previous Ko dāvināt bērnam ar īpašām vajadzībām līdz 3 gadu vecumam? padomi radiem, draugiem, paziņām
Next Veselīga dzīvesveida piezīmes VOL.1
Veselīga dzīvesveida piezīmes VOL.1 – evita rozentale saka:
18. decembris, 2017 13:22
[…] Ziemassvētki ir īpašs laiks, kas asociējas ar īpašām garšām – piparkūkas, mandarīni, dzērvenes. Kāpēc, lai neuzsāktu savu brokastu ēšanu šajā laikā ar kaut ko patiešām gardu un kas pietam vēl garšo pēc svētkiem? Izmēģini pagatavot savu granolu! Pievieno tai piparkūku garšvielu un iegūsi īpašu brokastu ēdienu! Recepti meklē šeit! […]
Leave a Reply Cancel reply